Кацярына Шульман

**Кацярына Міхайлаўна Шульман** (народжаная **Заслаўская**; нар. , Тула, СССР) — расейская палітоляг і публіцыст. Кандыдат палітычных навук (2013), дацэнт катэдры дзяржаўнага кіраваньня і публічнай палітыкі Інстытуту грамадзкіх навук Расейскай акадэміі народнай гаспадаркі і дзяржаўнай службы пры Прэзыдэнце РФ. Са сьнежня 2018 году па кастрычнік 2019 году ўваходзіла ў склад Рады па правах чалавека.

Вядучая аўтарскай праграмы на радыёстанцыі «Эхо Москвы», друкавалася ў выданьнях «Ведомости», Грани.ру, Republic, Маскоўскі цэнтар Карнегі і іншых, пад сваім імем вядзе YouTube-канал з гутаркамі на палітычныя тэмы.

## Жыцьцяпіс

Скончыла ў 1995 годзе школу-ліцэй № 73 гораду Тулы з срэбраным мэдалём.

Працавала ў сфэры дзяржаўнай службы — у Кіраваньні агульнай палітыкі гораду Тулы з 1996 году.

З сакавіка па верасень 1999 году працавала ў РИА Новости.

У 2005 годзе скончыла Расейскую акадэмію дзяржаўнай службы пры Прэзыдэнце РФ, дзе вывучала юрыспрудэнцыю.

З 2007 па 2011 год была дырэктарам па дасьледаваньні заканадаўства кансалтынгавай кампаніі PBN Company.

З 2013 году — калюмніст газэты «Ведомости». Таксама разьмяшчала матэр’ялы на Грани.ру, Republic, Маскоўскі цэнтар Карнегі.

У 2013 годзе ў РАНГіДС пад навуковым кіраўніцтвам доктара палітычных навук, прафэсара А. Г. Марозавай абараніла дысэртацыю на атрыманьне навуковай ступені кандыдата палітычных навук па тэме «Палітычныя ўмовы і фактары трансфармацыі заканатворчага працэсу ў сучаснай Расеі» (спэцыяльнасьць 23.00.02 — палітычныя інстытуты, працэсы і тэхналёгіі). Афіцыйныя апанэнты — доктар палітычных навук, прафэсар У. І. Бурэнка і доктар палітычных навук Ю. Г. Каргунюк. Вядучая арганізацыя — катэдра расейскай палітыкі Факультэта паліталёгіі МДУ імя М. Ламаносава.

Кандыдат палітычных навук, дацэнт катэдры дзяржаўнага кіраваньня і публічнай палітыкі Інстытуту грамадзкіх навук РАНГіДС пры прэзыдэнце РФ.

Зь верасьня 2017 году — пастаянны вядучы перадачы «Статус» на радыёстанцыі «Эхо Москвы».

З 3 сьнежня 2018 году па 21 кастрычніка 2019 году ўваходзіла ў склад Рады пры Прэзыдэнце РФ па разьвіцьці грамадзянскай супольнасьці і правах чалавека.

Зьяўляецца сталым лектарам у лекторыі «Прямая речь». З 2016 году вядзе YouTube-канал, дзе выкладвае свае публічныя лекцыі ў сфэры паліталёгіі.

## Водгукі і крытыка
У 2020 годзе стала адным з самых натхняльных для расейцаў чалавекам ва ўзроставай групе 40-55 гадоў па апытаньні «Левада-цэнтру».

## Погляды
Сфэра інтарэсаў: заканатворчы працэс, палітычны рэжым у Расеі.

Лічыла, што ў Расеі ўсталяваўся «гібрыдны рэжым», які адначасова валодае прыкметамі як аўтарытарызму, так і дэмакратыі.

Выказалася за адмену муніцыпальнага фільтру. Падтрымлівае лібэралізацыю заканадаўства аб мітынгах, аб чым выказалася прэзыдэнту на савеце па правах чалавека, для прадухіленьня пасадак у турму і адміністрацыйных арыштаў па надуманых прычынах. Таксама лічыць неабходным зьмякчэньне артыкула 280, як гэта было з артыкулам 282, у сувязі з выкарыстаньнем гэтых артыкулаў для карупцыі ў асяродзьдзі сілавікоў.

15 красавіка 2022 году Мінюст Расеі ўнёс Шульман у рэестар СМІ— «замежных агентаў».

17 красавіка 2022 году ў доме, дзе раней жыла Шульман, разьвесілі ўлёткі, на якіх яна абвінавачвалася ў «дапамозе ўкраінскім нацыстам».

20 сакавіка 2022 году адміністрацыя сацыяльнай сеткі "У Кантакце заблякавала фан-групу Шульман па патрабаваньню Гэнпракуратуры РФ. У заяве ведамства было сказана, што ў групе публікаваліся «загадзя ілжывыя звесткі аб нападзе Расеі на Ўкраіну».

## Сям’я
Замужам за Міхаілам Юр’евічам Шульманам (нар. 1966), літаратуразнаўцам, спэцыялістам па творчасьці Уладзімера Набокава. У іх сям’і трое дзяцей, дзьве дачкі: Вольга Міхайлаўна Шульман (нар. 2008) і Марыя Міхайлаўна Шульман (нар. 2015), — і сын Юрый Міхайлавіч Шульман (нар. 13 лютага 2012).

## Творчасьць

### Кнігі
* Законотворчество как политический процесс. — М.: Московская школа гражданского просвещения, 2014. — 184 с — ISBN 978-5-91734-043-2.
* Практическая политология. Пособие по контакту с реальностью. — М.: АСТ, 2018. — 320 с — (Книга Профессионала). — ISBN 978-5-17-106183-8.
* Практическая политология. Пособие по контакту с реальностью. — М.: АСТ, 2021. — 320 с — (Лучшие медиа-книги). — ISBN 978-5-17-119622-6.

### Навуковыя працы
* К вопросу об эволюции политических условий законотворческого процесса в российском парламентаризме последних десяти лет // Известия Тульского государственного университета. Гуманитарные науки. — Тула: ТулГУ, 2011. — Вып. 1, № 3. — С. 326—331. — ISSN 2071-6141.
* Законотворческий процесс в ракурсе политологического анализа // Вестник университета. — М.: ГУУ, 2011. — № 11. — С. 111—116. — ISSN 1816-4277.
* Возможности неоинституционализма и теории общественного выбора в политическом анализе российской законотворческой практики // Вестник Российской академии государственной службы при Президенте Российской Федерации: электронное научное издание. — М.: РАГС, 2011.
* Шульман К. М., Шульман М. Ю. Светокопии и оригиналы: право собственности как иллюзия // Статус документа: Окончательная бумажка или отчужденное свидетельство? Зборнік артыкулаў / Пад ред. І. М. Каспэ; Нац. исслед. ун-т «Высшая школа экономики»; Ин-т гуманит. историко-теортит. исслед. им. А. В. Полетаева. — М.: Новое литературное обозрение, 2013. — С. 375—379.
* Фракции, комитеты, аппарат: участие парламентских партий в законотворческом процессе // Политическая наука. — М.: ИНИОН РАН, 2015. — № 1. — С. 172—185. — ISSN 1998-1775.
* Шульман, К. М., Марача, В. Г., Кацаурова, С. Ю. Привлечение Экспертного и Гражданского Участия Как Путь Совершенствования Законотворческого Процесса: Методы и Механизмы. — Москва: РАНХиГС при президенте Российской Федерации, 2017. — 7 чэрвеня.
* Балобанов А. Е., Атнашев Т. М., Мореева С. Н., Шульман Е. М. Методологические и Нормативно-Правовые Подходы К Достройке Контура Стратегического Управления и Его Интеграции С Контурами Программного и Бюджетного Управления. — Москва: РАНХиГС при президенте Российской Федерации, 2018. — 13 чэрвеня.
* Schulmann E. M. Duma-2014 Report // Russian Politics and Law. — Armonk, New York: M. E. Sharpe (англ.)рус., 2015. — Vol. 53, № 4. — P. 57—65. — ISSN 1061-1940. — doi:10.1080/10611940.2016.1142334.
* Schulmann E. M. Generation Gerechtigkeit: Was die russische Jugend will, kann Putin ihr nicht bieten // Internationale Politik (нем.)рус.. — Berlin: Deutsche Gesellschaft für Auswärtige Politik, 2017. — Vol. 72, № 3. — P. 32—37. — ISSN 1430-175X.
* Noble B., Schulmann E. M. Not just a Rubber Stamp: Parliament and lawmaking // The New Autocracy: Information, Politics, and Policy in Putin’s Russia / Daniel Treisman (ed.). — Washington, D.C: Brookings Institution Press, 2018. — P. 49—82. — ISBN 978-0-8157-3243-3, ISBN 978-0-8157-3244-0.

## Крыніцы

Катэгорыя:Нарадзіліся ў Туле
Катэгорыя:Кандыдаты палітычных навук
Катэгорыя:Расейскія юрысты
Катэгорыя:Расейскія палітолягі
Катэгорыя:Расейскія публіцысты